**Emil Djuse** (s. 27. lokakuuta 1993 Östersund, Ruotsi) on ruotsalainen jääkiekkopuolustaja, joka pelaa KHL-joukkue Spartak Moskovassa.

Ura
---

### Seuraura

Djuse on Östersunds IK:n kasvatti. Hän oli kaudella 2009–2010 Östersund/Brunflo IF:n J18-junioreiden tehokkain puolustaja tehoilla 9+13=22. Djuse debytoi samalla kaudella myös seuran miesten joukkueessa vain 16-vuotiaana Ruotsin kolmanneksi korkeimmalla sarjatasolla maan I-divisioonassa, jossa hän pelasi 13 ottelua. Kaudella 2010–2011 hän sijoittui tehoilla 15+17=32 J18 Elitin puolustajien maalipörssissä toiseksi ja puolustajien pistepörssissä neljänneksi. Kaudella 2011–2012 Djuse oli tehoilla 8+31=39 Östersund/Brunflon miesten I-divisioonajoukkueen paras syöttäjä Karl Björklundin kanssa sekä tehokkain puolustaja. Hän sijoittui koko sarjan puolustajien pistepörssissä viidenneksi. Djuse voitti myös Hockeyettanin puolustajien tehotilaston lukemalla +43.

Kaudeksi 2012–2013 Djuse siirtyi Ruotsin toiseksi korkeimmalle sarjatasolle HockeyAllsvenskanin Södertälje SK:hon. Hänen tulokaskautensa toi 35 runkosarjaottelussa tehot 3+10=13 ja kahdeksassa Kvalserien-ottelussa tehot 1+1=2. Kaudeksi 2013–2014 Djuse siirtyi kaksivuotisella sopimuksella sarjatasoa ylemmäs SHL-joukkue Frölunda HC:hen. Hän teki SHL-debyyttinsä runkosarjan avauskierroksella 14. syyskuuta 2013 vieraissa Skellefteå AIK:ta vastaan. Djuse sai ottelussa jääaikaa 14.46 minuuttia. Hän keräsi myös yhden kahden minuutin jäähyn koukkaamisesta. Hän pelasi SHL:ssä kauden aikana 18 runkosarjaottelua tehden viisi syöttöpistettä. Djuse pelasi myös kahdeksan European Trophy -ottelua tehden kolme syöttöpistettä. Yli puolet kaudestaan hän pelasi kuitenkin lainalla Allsvenskanissa. Lokakuussa 2013 Frölunda lainasi Djusen kolmen ottelun ajaksi Malmö Redhawksiin ja joulukuussa Mora IK:hon, jossa hän pelasi kauden loppuun.

Alkukaudella 2014–2015 Djuse pelasi Frölundassa 14 runkosarja- ja kuusi Mestarien liigan ottelua tehden yhden syöttöpisteen, kunnes joulukuussa 2014 hän siirtyi jatkamaan SHL-uraansa kevääseen 2016 asti ulottuvalla sopimuksella MODO Hockeyn riveihin. Djuse pelasi siellä 24 runkosarjaottelua tehopistein 4+4=8 ja neljä karsintasarjan ottelua tehden kaksi syöttöpistettä. Hän teki SHL-uransa avausmaalin 28. joulukuuta 2014 Leksands IF:ää vastaan. Djuse keräsi ottelussa myös yhden syöttöpisteen oltuaan kakkossyöttäjänä Joonas Nättisen tekemään ylivoimamaaliin. Kaudella 2015–2016 hän oli neljällä osumallaan MODO:n eniten maaleja tehnyt puolustaja. Joukkueen kausi päättyi putoamiseen Allsvenskaniin. Djuse pelasi kauden aikana myös yhden Allsvenskan-ottelun lainalla Timrå IK:ssa syyskuussa 2015.

Kaudeksi 2016–2017 Djuse siirtyi jatkamaan SHL-uraansa kaksivuotisella sopimuksella Skellefteå AIK:hon. Lokakuussa 2017 hän teki joukkueen kanssa kaksivuotisen jatkosopimuksen. Djuse voitti kauden 2017–2018 päätteeksi SHL-hopeaa. Kaudella 2018–2019 hän voitti Mestarien liigan puolustajien tehotilaston lukemalla +10.

### Maajoukkueura

Djuse pelasi alle 20-vuotiaiden MM-kilpailuissa vuonna 2013, jolloin hän voitti hopeaa. Yhteensä Djuse on pelannut 11 nuorten maaottelua. Ruotsin A-maajoukkueessa hän on pelannut kaksi ottelua ilman tehopisteitä. Djuse teki A-maajoukkuedebyyttinsä Sweden Hockey Gamesissa 7. helmikuuta 2019 Tukholman Hovetissa Tšekkiä vastaan. Hänet merkittiin Ruotsin kolmospuolustajapariin Oscar Engsundin viereen.

Muuta
-----

Djusen isoveli Andreas on entinen alempien sarjojen jääkiekkohyökkääjä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | Östersund/Brunflo IF | Ruotsi I | 13 | 0 | 1 | 1 | 4 | – | – | – | – | – |
| 2010–2011 | Östersund/Brunflo IF | Ruotsi I | 31 | 4 | 12 | 16 | 10 | – | – | – | – | – |
| 2011–2012 | Östersund/Brunflo IF | Ruotsi I | 35 | 8 | 31 | 39 | 26 | – | – | – | – | – |
| 2012–2013 | Södertälje SK | Allsvenskan | 35 | 3 | 10 | 13 | 10 | – | – | – | – | – | JMM | 6 | 1 | 1 | 2 | 2 |
| 2013–2014 | Frölunda HC | SHL | 18 | 0 | 5 | 5 | 6 | – | – | – | – | – |
|  | Malmö Redhawks | Allsvenskan | 3 | 0 | 0 | 0 | 2 | – | – | – | – | – |
|  | Mora IK | Allsvenskan | 23 | 2 | 7 | 9 | 20 | – | – | – | – | – |
| 2014–2015 | Frölunda HC | SHL | 14 | 0 | 1 | 1 | 0 | – | – | – | – | – |
|  | MODO Hockey | SHL | 24 | 4 | 4 | 8 | 12 | – | – | – | – | – |
| 2015–2016 | MODO Hockey | SHL | 46 | 4 | 11 | 15 | 4 | – | – | – | – | – |
|  | Timrå IK | Allsvenskan | 1 | 1 | 1 | 2 | 0 | – | – | – | – | – |
| 2016–2017 | Skellefteå AIK | SHL | 50 | 4 | 9 | 13 | 59 | 7 | 0 | 1 | 1 | 4 |
| 2017–2018 | Skellefteå AIK | SHL | 50 | 3 | 18 | 21 | 32 | 7 | 0 | 1 | 1 | 12 |
| 2018–2019 | Skellefteå AIK | SHL | 49 | 6 | 16 | 22 | 45 | 6 | 0 | 2 | 2 | 4 |
| 2019–2020 | Texas Stars | AHL | 48 | 4 | 25 | 29 | 26 | – | – | – | – | – |
|  | Springfield Thunderbirds | AHL | 5 | 1 | 2 | 3 | 2 | – | – | – | – | – |
| 2020–2021 | HK Spartak Moskova | KHL | 45 | 6 | 22 | 28 | 14 | 4 | 0 | 0 | 0 | 0 |
| 6 kautta | yhteensä | SHL | 251 | 21 | 64 | 85 | 158 | 20 | 0 | 4 | 4 | 20 |
| 3 kautta | yhteensä | Allsvenskan | 62 | 6 | 18 | 24 | 32 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Emil Djuse**.
* Emil Djuse The Internet Hockey Databasessa (englanniksi)
* Emil Djuse Eurohockey-sivustolla (englanniksi)
* Emil Djuse *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Emil Djuse *Elite Prospects*. Everysport Media Group AB.  (englanniksi)
2. ↑  Gyllander, Peter: JVM-backen Emil Djuse till Frölunda HC *frolundaindians.com*.  17.4.2013. Frölunda Hockey Club.  Arkistoitu 20.2.2019. Viitattu 19.2.2019. (ruotsiksi)
3. ↑  Emil Djuse *SHL.se*. SHL AB. Viitattu 19.2.2019. (ruotsiksi)
4. ↑  Edlund, Patrick: Emil Djuse klar för MODO Hockey *modohockey.se*.  9.12.2014. MODO Elithockey AB. Viitattu 19.2.2019. (ruotsiksi)
5. ↑  Emil Djuse *SHL.se*. SHL AB. Viitattu 19.2.2019. (ruotsiksi)
6. ↑  Djuse och Ottosson lånas in från Modo *timraik.se*.  21.9.2015. Timrå IK Ishockey AB. Viitattu 19.2.2019. (ruotsiksi)
7. ↑  Kontrakt med Emil Djuse *skellefteaaik.se*.  19.5.2016. Skellefteå AIK Hockey. Viitattu 19.2.2019. (ruotsiksi)
8. ↑  Hägglund, Anna: Dubbla förlängningar *skellefteaaik.se*.  31.10.2017. Skellefteå AIK Hockey. Viitattu 19.2.2019. (ruotsiksi)
9. ↑  CZE - SWE (Line Up) *stats.swehockey.se*.  7.2.2019. Svenska Ishockeyförbundet. Viitattu 19.2.2019. (ruotsiksi)